**4 клас Домашна работа – 10 учебна седмица**

**Български език**

1. *Моля препишете в тетрадките:*

**Образуване на сложни думи**

Сложните думи се образуват от две думи свързани помежду си.

*Например:*Бяла коса – белокос; роза бера – розобер

Понякога сложните думи се свързват с тире.

*Например*: Министър-председател, помощник-капитан

1. *Моля попълнете упражнения 5, 6 и 7 на страница 23 от учебната тетрадка по българск***и език.**

**Човекът и обществото**

1. *Моля препишете в тетрадките:*

**Рила и Пирин – най-високите български планини**

В югозападната част на България са разположени няколко планини. **Рила и Пирин** се открояват като най-високите на българска територия.

**Мусала** (2925м) се намира в Рила и е **най-високият връх**, не само в Бългрия, но и на целия Балкански полуостров.

За опазване на природните красоти са създадени **два национални парка „Рила” и „Пирин”.**

**Литература**

1. *Моля прочетете.*

Не се минало дълго време, при кладенеца дошла една лоша жена. Тя съгледала момата. Попитала я: — Кого чакаш тука, моме? — Царският син — отговорила момата. — Ще дойде да ме вземе със свирачи и сватбари. — Така ли? Чакай тогаз да си извадя вода, че да се махна от тука. Не съм за пред царски сватбари. Ох, колко мъчно се вади вода от този кладенец! Не мога да измъкна ведрото! — Дърпай, дърпай — ще го извадиш! — рекла хубавицата. — Не мога, сестричко. — Чакай да сляза да ти помогна. Момата слязла. Извадила вода. Жената си наляла стомната и рекла: — Знаеш ли какво, сестричко? Облечи моите дрехи, пък аз твоите. Ще се огледаме в кладенеца, да видим коя е по-хубава: ти ли, аз ли. Сменили си дрехите. Когато се оглеждали, лошата жена бутнала неродената мома в кладенеца и се покачила на върбата. Дошли сватбарите. Царският син погледнал нагоре към върбата. Не можал да познае момата. — Защо си така почерняла, моме? — попитал той. — От слънцето — отговорила злосторницата. Облекли булката в сватбена премяна. Завели я в царския дворец. Направили сватба. Минало се, каквото се минало, царският син отишъл веднъж да напои коня си на кладенеца, дето видял за пръв път неродената мома. Но конят пръхтял. Не искал да доближи до водата. Царският син заповядал, да изгребат кладенеца. Искал да види от що се плаши конят му. Като изгребали водата, намерили в кладенеца златна рибка. Сготвили рибката и царският син ял от нея. Като изхвърлили костите, една кост паднала в градината под прозорците на царския син. От тая кост израснала висока топола. Тя стигнала чак до прозорците. Щом се покажела царицата, тополата я шибала с тънките си клони. А когато се подадял царският син, тополата го милвала.

*.... следва продължение*